السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير الخير كله واليك يرجع الامر كله. اللهم صل على عبدك ونبيك وحبيبك ووليك وصفيك ورسولك وخليلك محمد
صلى الله عليه وسلم. اللهم صل على محمد عدد خلقك ورضا نفسك. وزنة عرشك ومداد كلماتك. عليه افضل افضل الصلوات من رب العالمين الى يوم الدين. كان بين الناس رجلا وكان بين الرجال بطلا. وكان بين الابطال مثلا. فعليه افضل الصلوات
من رب العالمين الى يوم الدين ثم اما بعد. انا عايز في بداية حلقة الليلة تتخيل معي وتتخيلي معي. تخيلوا معي يا جماعة ان احنا الوقتي يوم يوم القيامة قام واحنا دلوقتي على حوض رسول الله صلى الله عليه وسلم وملايين بتجري ملايين. بل مليارات بتجري. متخيلة معي! وكل واحد عايز يبص
ويشوف النبي ويقرب من النبي عليه الصلاة والسلام وعايز يشرب من ايد النبي. الشمس بقت على بعد ميل بعد ما كانت على بعد تلاتة وتسعين مليون ميل. النار جاية بيحملها وبيجر ازمتها خمسة مليار ملك من ملائكة الله الشداد. النار بيحطم بعضها بعضا قدام عنينا كلنا
نصب الميزان. الصراط نصب على شفير جهنم. تخيلوا معي يا جماعة ساعتها وكل واحد مننا بيحسبها. يا ترى كم مرة بايدي داهي كم مرة بايدي شغلت قناة فضائية يعني مش ملتزمة وكام مرة بايدي شغلت قناة فضائية اسلامية. كم مرة بايدي حطيت شريط اغاني وكم مرة بايدي حطيت
دعوة اسلامية او شريك قرآن. كم مرة سمعت القرآن بودني وكم مرة سمعت الاغاني بودني؟ كم مرة اغتبت بلساني؟ وكم مرة رطلت القرآن بلساني؟ كم قصة بصيتها حرام كم؟ بالعدد وكم مرة بصيت في كتاب الله؟ كم مرة لفيت الطرحة على شعرك بايديك؟ وكم مرة حطيتي المكياج في وشك؟ كم مرة
مرة الواحد حط بايده ودخل على موقع نت كل اللي فيه معصية لله وكام مرة بايده دخل على موقع نت اسلامي. تخيلوا في الموقف ده كله والواحد بيحسبها يا ترى جنة ولا نار
يا ترى هنشرب من ايد النبي عليه الصلاة والسلام ولا لأ ؟ يا ترى جه المعاد اللي بينا وبين النبي خلاص. المعاد اللي النبي حزرنا ووعدنا به في الدنيا. قال لنا موعده
الحوض قال لنا اصبروا حتى تلقوني على الحوض. جه المعاد اللي النبي قال لنا اصبروا واسبتوا. لغاية ما ييجي المعاد اللي بينه وبينكم. هو ده المعاد اللي مع النبي عليه الصلاة والسلام
والملايين بتجري وكله بيفكر وكله عايز يقرب من النبي. وفجأة وسط كل ده نسمع واحد بيقول نحري دون نحرك يا رسول الله نحري دون نحرج ده ايه ده! ده مين ده! ده ابو طلحة! ابو طلحة اللي في غزوة احد لما الرسول كان بيرمى بالسهام بايفاد الرسول برقبته عشان لو السهم جه
يجي في رقبته ما يجيش في النبي عليه الصلاة والسلام. ايه ده! هم دول معنا كمان بيجوا على على الحوض ان بتاع النبي عليه الصلاة والسلام. طب هنوصل وسط دول فين وهنيجي وسط دول منين؟ فجأة
مشغول ببو طلحة بتبص له سمعت واحد بيقول اينقص الدين وانا حي؟ ده مين ده؟ الله! ده ابو بكر الصديق. ابو بكر الصديق اللي خرج من ماله اربع مرات اسرة لرسول الله. ابو بكر الصديق اللي لازم النبي تلاتة وعشرين سنة ما سابوش. ابو بكر الصديق اللي عاش حياته كلها عشان نصرة رسول الله. وانت بتبص لابو بكر الصديق
سمعت واحد جاي بيقول لا عذر لكم. لا عذر لكم. دا مين دا ؟ لا عذر لكم عند الله. ان خلص الى رسول الله وفيكم عين تطرف. دا سعد ابن الربيع اللي كان بيموت بعد سبعين طعنة خدهم وكل قضيته ان رسول الله صلى الله عليه وسلم ما يتكشفش في احد. وانت بتفكري في الموقف ده ده رجالة
كتير اوي طب انا هقرب من النبي ازاي ؟ لحل الرجالة دول طابور بقى والستات طابور وطابور الستات فاضية فاضي. لقيت فجأة صوت نسائي بيقول كل مصيبة بعدك جلل يا رسول الله. ده مين دي ؟ دي ام عمارة نسيبها بنت كعب. لا ده ام عمارة نسيبها بنت كعب جاية سابقة وجسمها متجر
اتناشر جرح خدتهم يوم غزوة احد بس دفاع عن رسول الله صلى الله عليه وسلم. وايدها اتقطعت يوم غزوة يوم غزوة النمامة. يوم معركة اليمامة. رضي الله عنه السمراء جاية وهي بتقول كل مصيبة بعدك جلل يا رسول الله. كل مصيبة في غزوة احد لما ابوها اتقتل واخوها اتقتل. وكل احبائها اتقتلوا
وهي تقول وماذا فعل رسول الله؟ وماذا فعل رسول الله؟ فلما ودوها للنبي وبسط لوشه قالت له كل مصيبة بعدك جلل يا رسول الله اي حاجة تهون بعد ما اطمنت عليك يا رسول الله. وانت في وسط الزهول ده كل دول هروح الصوم فين؟ هروح وسط كل دول فين؟ تلاقي شاب جاي كده شكله اميركان استايل خالص في وشه
وشكله جميل وعيني ملونة وشعر اصفر ده مين ده ؟ ده صهيب الرومي. اللي باع عمره كله عشان رسول الله. وتلاقي شاب تاني من اجمل من رأيت واعطر من رأيت
وابهى من رأيت. ده مين ده ؟ ده مصعب ابن عمير. اللي اتقطع وهو بيدافع عن رسول الله صلى الله عليه وسلم. وتلاقي واحد جاي يعرج ده عبدالله ابن حرام جاي يعرج. كان بيعرج
وبينصر النبي في احد وتلاقي واحد جاي متقطع حتت متقطع طرنشات ده مين؟ ده حبيب ابن زيد الا لما مسيلمة الكذاب قال له اتشهد ان محمد رسول الله؟ قال اشهد قال له اتشهد اني رسول الله؟ قال لا اسمع فضل يقطعه حتة حتة وهو مش راضي يقول له اي كلمة تقر بها عين مسيء لها الكذاب
لغاية ما قطعوا حتت وتلاقي واحد جاي بيقول واه لريح الجنة. واها لريح الجنة. اني لاجد ريح الجنة دون احد من؟ ده انس ابن النضر. اللي خد اكتر من تمانين طعنة يوم
احد وهو بيدافع عن نبي الله صلى الله عليه وسلم. ايه يا جماعة ده كل دول ايه دول؟ هنروح وسط دول فين؟ انا عايز اسألكم الوقتي هنروح وسط كل الناس دي فين؟ يوم ما
على المعادي اللي بينا وبين حبيب الله على الحوض هنسبق الناس دي هنقف فين وسط كل الخلق العظماء دول ده زي ده ده ساعة ما ينصب الميزان وضع الميزان. تخيل معي تخيلي معي وضع الميزان. وجينا نبص للميزان ايه ده! هنتوزن وسط دول! هنتوزن في ميزان واحد مع ابو بكر وعمر! يا الهي! يا رب ازاي
ده تلاقي واحد بس اول ما حط رجله جوة كفة الميزان الميزان طب اثقل من جبل احد. ده مين؟ ده عبدالله ابن مسعود. اللي الرسول عليه الصلاة والسلام قال ان رجله في الميزان اثقل
من جبل احد ده رجله رجله بس ده لسة ما فيش حاجة فيه اتوزنت تاني. لسانه اللي رطل القرآن وقلبه اللي حبه لربنا وعينيه اللي بسط في السما وتدبرت في كلام ربنا
كل ده لسة ما اتوزنش ، ده لسة رجله بس. ابو بكر الصديق وهو جاي وهو لسة جاي بس اول عمل له بيتحط. اول عمل له بيتحط. لسة الميزان طاب. طب انا اروح فين ؟
وسط الناس دي فين ؟ المعاد اللي النبي حذرنا منه. والمعاد اللي النبي حددنا حدده لنا يا جماعة. موعدكم الحوض. اصبروا حتى تلقوني على الحق كل الناس دي ربنا هيكرمها ويوم القيامة ليه؟ ليه الناس دي ربنا هيكرمها؟ ليه الناس دي ربنا يرفعها؟ ليه الصحابة ربنا يهديهم؟ انتم عارفين ربنا يهديهم ايه؟ خديجة بنت
ربنا يديها قصر من قصب قصب يعني دهب لأ مش دهب مجوهرات مرصعة لما يكون نوع مجوهرات واحد لأ ده مجوهرات متنوعة بترصع بعضها عارفين لما زبارجت يرصع الياقوت يرصع المرجان. قصر مرصع من المجوهرات والاحجار الكريمة. ايه ده! يبقى منظره ايه ده! والسيدة ام سليم. الرسول بيقول
دخلت الجنة فاذا انا بام سليم. فاذا انا بالرميساء. امرأة ابي طلحة. يعني مع النبي في الجنة فوق. عليه الصلاة والسلام. عمر ابن الخطاب لما النبي في رؤيا شاف قصره في الجنة قلت فقال رسول الله صلى الله عليه وسلم فقلت قصر من هذا؟ ايه ده؟ فتمنيت انه لي. يا ريت ناخد القصر ده. فقالوا هذا
ده قصر عمر. قصر عمر النبي يتمنى لما شافه انه يبقى عنده قصر زيه عليه الصلاة والسلام. كل واحد من دول يا جماعة بلال بن رباح النبي سمع دفن عليه في
الجنة بسبب سنة واحدة. سنة من سنن النبي واحدة بس طبقها. سنة الوضوء رضي الله عنه. جعفر ابن ابي طالب ربنا هيدي له جناحين في الجنة يطير به هو اي حد هياخد جناحين لأ مش اي حد. جعفر ابن ابي طالب ربنا هيدي له جناحين في الجنة يطير بهم. البشريات دي بالجنة دي كلها للصحابة دول وابو الدحداح
احكم من عرق رداح لابي الدحدح في الجنة. كم من ضيقة وروضة غناء. كم من فدادين في الجنة لابو الدحداح كلها مزروعة مين فواكه الجنة واشجار الجنة ونخل الجنة واعناب الجنة ورمان الجنة وفواك الجنة. كل ده ليه؟ عارفين كل ده ليه؟ عارفة كل ده ليه؟ عارف كل ده
لانهم عاشوا على طريق محمد. لانهم كانوا على طريق محمد. لان كان شعار حياتهم معك يا رسول الله. معك على الطريق يا رسول الله. من اول ما اتبعناك لغاية ما هنموت واحنا معك على الطريق يا رسول الله. كانوا مع محمد انت مع محمد ولا مش مع محمد؟ انت مع محمد ولا مش مع محمد يا جماعة؟ يا جماعة الانسان
ممكن يتجرح في جسمه جرح كبير ما يعملش فيه حاجة. وممكن جرح صغير قد كده هو يموته. جرح كبير بس في رجليه. والخدش صغير بس في قلبه يموته كذلك بالزبط السنة. اي ذنب الانسان ممكن يعمله ممكن ربنا يغفره له. انما ان الزنب ييجي في السنة في حق النبي في حق تعظيم النبي
في اتباع النبي ده ذنب خطير ده ذنب في القلب. موضوع خطير يا جماعة. الايام دي. والنبي عليه الصلاة والسلام بيتشتم في الدنمارك سبعتاشر جريدة. دنماركية واوروبية. وتواطئ من الاعلام الاوروبي وتواطؤ من الاعلام العالمي وسكوت مخزي من اصحاب الكلمة في بلادنا وتواطؤ بين من السياسات العالمية كلها في
برسول الله صلى الله عليه وسلم. في الوقت اللي النبي عليه الصلاة والسلام بيتسب فيه ده. انت مع محمد ولا مش مع محمد؟ احنا معه ولا مش معه؟ لازم كل واحد منا يجاوب على السؤال الحسن
الليلة خد بالك موقفك من السؤال ده هيترتب عليه موقفك في الاخرة. موقفك من السؤال ده يترتب عليك موقفك في الحوض. على على وانت بتشرب من ايد النبي عليه الصلاة والسلام
موقفك من السؤال ده يترتب عليه موقفك وانت بتتوزني وبتتوزن اعمالك. حينما يوضع الميزان بين ظهراني يوم القيامة في عرصات القيامة خدوا بالكم يا جماعة الموضوع خطير. مصيرنا في الاخرة متوقف على نصرتنا للنبي الوقتي. على ان احنا مع محمد ولا مش مع محمد. شوفوا ربنا سبحانه وتعالى بيقول ايه
يوم لا يخزي الله النبي والذين امنوا معه. كلمة مع دي ما تعديش علينا. ربنا بيقول انهم هيبقوا معه في الاخرة ليلة كانوا معك في الدنيا اللي حققه محمد رسول الله والذين مع مع كانوا معه معادي مش اي كلمة معادي يعني معك يا رسول الله وراك يا رسول الله
الله! على طريقك يا رسول الله! بنجاهد معك وبندعو معك وبنضحي عشانك يا رسول الله! يوم لا يخزي الله النبي والذين امنوا معه نورهم بين ايديهم وبايمانهم. كل حياتهم نور لان نور السنة نور حياتهم في الدنيا. نورهم طول عرصات القيامة وظلمات القيامة. النور بتاعهم بيتلألأ زي
النبي مع النبي عليه الصلاة والسلام. نورهم يسعى بين ايديهم وبايمانهم. يقولون ربنا اتمم لنا نورنا واغفر لنا. بيعدوا من على الصراط مع النبي عليه عليه الصلاة والسلام وبيقول يا رب تمم لنا النور بتاع الصراط يا رب عشان نعدي. يعني مع النبي الخمسين الف سنة عليه الصلاة والسلام لانهم كانوا معه في الدنيا. قال تعالى يوم
ندعو كل اناس بامامهم بامامهم يعني ايه؟ مين امامك؟ مين امامك؟ مين اللي انت كنت ماشي وراه؟ مين اللي انت كنت متبعاه؟ مين كان قدوتك مين كان مثلك الاعلى بامامهم رسول الله صلى الله عليه وسلم. شوفي الاية ديت جمعت اربع احلام جمعت احلام المؤمن في الاخرة كلها
اول حلم انك انت تنادي بانك انت تابعة لرسول الله. يوم ندعو كل اناس بامامهم عليه الصلاة والسلام. انت متبعة تشوفي الحلم التاني بقى ان اوتي كتابه بيمينه. الحلم التاني انك تاخدي كتابك بيمينك. الحلم التالت فاولئك يقرأون كتابهم مش عمي. هو من كان في هذه اعمى
وفي الاخرة اعمى. ما هماش عم بيقرم وبيشوفوا والظلمات مش موجودة عليهم يوم القيامة. لأ ده الطريق منور فبيقروا. فاولئك يقرأون كتابهم. ده الحلم تالت ولا يظلمون فتيلا. بكل جلسة ضحى قعدتيها تاخدي اجر حجة وعمرة. بكل كلمة لا حول ولا قوة الا بالله تاخد كنز من كنوز الجنة. بكل
سبحان الله وبحمده سبحان الله العظيم. تاخدي نخلة من نخلات الجنة بكل اتناشر ركعة سنة صليتهم في اليوم تاخد بيت من بيوت الجنة. قصر من اصول الجنة ولا ليمونة فتيلة ياخدوا ثواب كل الاعمال اللي عملوها. ايه ده! كل ده ربنا هيديه لنا مفتاح الاحلام دي كلها كلمة واحدة. يوم ندعو كل اناس
بامامهم كل ده هناخده لو كنا ورا محمد. كل ده هناخده لو كنا متبعين محمد. انما اللي مش متبع محمد ويوم يعض الظالم على يديه مش على انمله ولا كأنه بيدخل ايديه كلها في بقه من الندم الرهيب. يقول يا ليتني اتخذت مع الرسول سبيلا. يا ريتني كنت اتبعت محمد. يا ريتني كنت
في طريقه. يا ريتني كنت قلت شعار حياتي معك يا رسول الله. وراك يا رسول الله يا ليتنا يوم تقلب وجوههم في النار. يقولون يا ليتنا اطعنا الله واطعنا الرسول. يا ريتنا مشينا ورا محمد. الحديس اللي لما قريته
وقلت ياه لما النبي عليه الصلاة والسلام يسجد تحت العرش سجدة طلب الشفاعة من الله. ثم يقول له الله يا محمد قم ارفع رأسك وسل تعط واشفع تشفع. قلت سبحانك يا رب. طب يا اللي ما اتبعوش محمد في الدنيا لما يسمعوا الكلمة دي. لما يسمعوا ربنا بيقول يا محمد
تشفع للي انت عايز تستشفع عليه وانا هشفع له. لما بيسمعوا الكلمة دي هيندموا قد ايه؟ هيتقهروا قد ايه؟ يا ريتنا كنا وراك يا رسول الله. يا ريتنا كنا معك يا رسول الله يا
يا اخوانا كلمة سنة مش معناها دقن ونقاب وركعتين بيتصلوا بعد الفروض لأ. يا جماعة كلمة سنة ده منهج حياة. كلمة سنة ده اتجاه حياة. عارفين لما يقولوا الليبرالية رأسمالية شيوعية منهج حياة. السنة دي منهج حياة. منهج بيغطي كل حياتنا. السنة ديت الامام احمد ابن حنبل الجلد الجلد
فتنة خلق القرآن ليه؟ عشان السنة عشان سنة النبي عليه الصلاة والسلام. اللي بيتكلموا في ختان الاناث. وبيتكلموا في سنن النبي. ازاي دول يتكلموا؟ ما احنا عايشين ازاي كلمة سنة يا جماعة. كلمة سنة ان احنا نبقى اهل سنة مش معناها ان احنا تلبسي نقاب وتربي دقنك لأ. ان احنا نبقى اهل سنة يعني قدواتنا العليا
مثلنا الاعلى يبقى رسول الله والصحابة والصحابيات. مش المغنيين والفنانين واللاعبين مسلنا الاعلى كلنا. يبقى الصحابة والصحابيات. كلمة اهل سنة معناها ان المجتمع كله يبقى اصحاب رسالة ملتزم بدين الله. اصحاب رسالة هدف حياتهم نصرة دين الله. واعلاء دين الله. هي دي كلمة سنة. هو ده
معنى كلمة سنة يا اخوانا الوقتي الطعن ما عدش في الايدين والرجلين. الطعن بقى في القلب الوقتي. الطعنات اللي بتكال للدين بقت في قلب الدين. يحاولوا يعملوا مصحف عليهم من الله ما يستحقون طبعا محاولة فاشلة في الارض تضحك عليهم وتبين العته اللي هم فيه. يحاولوا يشتموا الرسول عليه الصلاة والسلام الطعن بقى في القلب الوقتي يا جماعة. عايزين نبقى
اهل سنة عايزين نبقى مع النبي عليه الصلاة والسلام. امريكا لما اتشتمت امريكا لما لما اتضربت في حداشر سبتمبر قالت كل واحد يحدد موقفه مع امريكا مش مع امريكا النبي لما اتشتم الوقتي يبقى كل واحد يحدد موقفه. مع محمد ولا مش مع محمد؟ على طريق محمد ولا مش على طريق رسول الله؟ صلى الله عليه وسلم
يا ندمه اللي مش هيتبع محمد. يا ندمها اللي مش هتمشي وراه. يا ندمها اللي مش هتسمع كلامه. يا ندمها اللي مش هيبقى هو قدوتها ومثلها الاعلى في حياتها ندمنا لو مشلناش ورا النبي عليه الصلاة والسلام وضع الميزان لما هيوضع الميزان ونتحط في كفة وصحابها في كفة يا ترى يا جماعة هنطلع قد ايه يا جماعة لما نيجي نتوازن جمب
الصحابة نطلع ايه ؟ انا النهاردة درس الليلة وزن ميزان بينا وبين الصحابة. هنضع ميزان هيوضع في الدنيا قبل ميزان الاخرة. نشوف احنا فين والصحابة فين في نصرة محمد وفي طريق محمد وفي اتباع محمد في قلب الدين. اول حاجة انت بتحب محمد ولا ما بتحبش محمد؟ بتحب رسول الله صلى الله عليه وسلم؟
صادق ولا حب كلام وخلاص؟ يعني لو واحد قال لواحد مسلا هات لي عشرة جنيه ادى له عشرة جنيه. يبقى دي علامة حب؟ لأ طبعا. ليه ؟ لان انا ممكن معه مليون جنيه. الحب
ان انا اقدم ما تحب على ما احب. يبقى انا كده بحبك هو ده الحب اللي بيحب لعيب كورة لما لعيب صبغ شعره اصفر. الشباب صبغوا شعرهم اصفر. صبغ شعره اخضر الصباغ صبغوا شعرهم اخضر
اخضر واصفر ورقة ويجوا يقولوا ده شكل الدقن بيبقى غريب شوية شكل دقن غريب. طب لو مغني المغني اللي لما ربى سكسوكة الشباب بدأوا يتعلموا السكسوكة. ده لو ربى دقنه. اصل الدقن شكلها بيبقى صعب شوية. وحلقة الفيرزاتشي شكلها جميل
وزمبليه شكله حلو وتوقيف الشعر في الجيل خمس اتجاهات شكله جميل. هو ايه يا جماعة؟ سبحان الله العظيم يا جماعة. يا جماعة ده لما مغني مغني لبس بلوفر وطلع مغني الشباب بيحبوه. بلوفر شكله عجيب وطلع. المصانع ايامها ما كانتش عارفة تبطل ليل ولا نهار. من تصنيع النوع دهوت. لان الشباب كله عايز يلبس
زيه. لانهم حبوه بصدق. احنا لو حبينا النبي بصدق هنلبس زي ما لبس النبي. هنمشي نفس مشية النبي. ابن عمر من حبه في النبي كان بيمشي الدابة على نفس خطوات دابة النبي. يعني من حبه في النبي اتبع دابة النبي. مش اتبع النبي نفسه عليه الصلاة والسلام. يا اخوانا احنا عايزين نفوق. احنا بنحب
والنبي بصدق. اللي بيحب مغني تلاقي رنة المحمول بتاعته هي اخر اغنية غناها. وتلاقي كل الالبومات بتاعة المغني عنده. ولو نزل البوم غالي مهما كان غالي وينزل يجيبه وصور المغني عنده في الاوضة متعلقة والتيشرت اللي هو لابسه عليه صورة المغني او اسمه. حياته كلها وتقول له انت اقصى حلم لك ايه؟ يقول لك ان انا كنت اطلع صوتي زي
ده اللي بيحب مغني واللي بيحب الدنيا بيعمل ايه في الدنيا؟ يعني انا عايز اقول لكم احنا بنحبه بصدق حب صادق سعد بن الربيع وهو بيموت واخد سبعين طعنة بيقول اني لاشم ريح الجنة. ابلغوا رسول الله السلام. وقولوا للقوم يا الانصار لا عذر لكم. ما لكوش عذر. هتبقوا خونة
هتبقوا خونة لو خلص الى رسول الله. وفيكم عين تطرف. بيقول لهم هتبقوا خونة. لو النبي عليه الصلاة والسلام اتمس بازى وانتم احياء. امال احنا يبقى اتسمى ايه ؟ واحد من الاخوة ركب اتوبيس فلقى شوية شباب بيتكلموا عن الكورة. فشاب بيقول لهم ايه يا جماعة ده! ده مصر دلوقتي بتلعب واحنا قاعدين في الاتوبيس ده
احنا خونة. ياه! بيعتبر ان هو ما يشاركش الفريق من خلال الشاشة حتى دي خيانة. طب اللي احنا بنعمله مع النبي دا ايه؟ اللي احنا بنعمله مع رسول الله صلى الله عليه وسلم. بيقول لك مصر مصر بتلعب مش عيب الكلمة دي. والله العظيم اهي
والله العزيم عيب اما الناس تطلع القمر وتفجر الزرة واحنا بنقول مصر بتلعب. انا بحس ان ستين مليون واحد لابسين شورتات وبيجوا. مصر بتلعبها بنقول مصر بتلعب يعني طب فريق الكورة بيقلع انما مصر كلها بتلعب! عيب يا جماعة! عيب يا جماعة! احنا امة مهزومة حتى في الكورة! احنا امة مهزومة في كل حاجة! عايزين نتقدم ونبقى فاكرينها جد ونعرف
ان الدين هو مفتاح اصلاح الدنيا. اليهود سمعتوا عن الفريق القومي اليهودي؟ ولا المنتخبات اليهودية؟ ولا وقوف اليهود؟ ناس جد ناس عارفة الجد وعارفة مصلحتها فين يا الهي احنا بنحب رسول الله ولا لأ ؟ الموت يا جماعة. موتات الصحابة. حتى حب رسول الله ممزوج بقلبهم وهم بيموتوا. خبيب ابن عدي
بيقتلوه وبيقطعه في جسمه بالسهام وبيقولوا له اتحب ان محمد مكانك؟ قال ما احب اني في اهلي وبيتي ورسول الله يشاك بشوكة انتم دلوقتي قاعدين في بيوتكم ورسول الله بيتشتم في الجرايد. عليه الصلاة والسلام. يعني وهو بيموت فاكر حب النبي. بلال وهو بيموت مراته بتقول واا اسفاه
فقال بل قولي واطربا. طربا هو اللي نازل لك ملايكة فرقة هتقبض روحك ولا اللي نازل لك ناس هتعزف الحان وانت طالع تقابل حبايبك محمد وحزبة. كأن ملايكة الموت بقوا بالنسبة له بالنسبة له هيعزفوا له الحان. وهو بيلقى حبايبه وطن
ياه من حب النبي عليه الصلاة والسلام. الوقتي احنا بنموت ليه؟ شاب مات لانه خد شمة زيادة. واحد مات مع بنت على الطريق السريع في حادسة عربية واحد مات جا له سكتة قلبية لان الفريق بتاعه خسر. واحد مات لانه بيتخانق مع واحد على بنت فخد سكينة. عشان نص جنيه نص جنيه واحد بيتخانق مع واحد
النص جنيه. طلع سكينة طعنه. عشان نص جنيه. ده يقابل ربنا ده وده يقوله لربنا ايه سبحانه وتعالى. وممكن واحد من كتر اكل اللحمة واللحمة الملبسة مايونيز جا له انسداد في الشرايين بتاعة القلب. وواحد تاني تاجر من كتر طلوع ونزول الاسهم في البورصة. جا له سكتة قلبية مات. ايام البورصة ما كانت بتطلع
تنزل المستشفيات كانت مليانة بالزات في السعودية. حالات في السكتات حالات في في الزبحات الصدرية. وممكن واحد تاني يا جماعة. فيه واحدة مغنية مغنية. مغنية المفروض انها انتحرت لما حبيبها سابها. وواحدة تانية لما المغني اللي بتحبه مات رمت نفسها من البلكونة وانتحرت. هو دي موتاتنا دلوقتي! دي الموتات
يعني كان سيدنا عيسى معه رجل فكان معهم تلات ارغفة. فسيدنا عيسى راح يصلي. فرجع لقاهم رغيفين. الراجل كل رغيف. فسيدنا عيسى قال للرجل من اكل الرغيف الثالث؟ قال له ما كان الا رغيفين
قال له كده طيب. فمشوا فسيدنا عيسى ذبح ظبي. سبق ذبح ظبي. وبعد كده يعني امرها باذن الله في حياة. قال له بالذي اراك هذه الاية من اكل الرغيف الثالث؟ قال له ما كان الا رغيفين. فسيدنا عيسى مشي معه فمشوا من على المية. فالراجل قال سبحان الله! قال له طب بالذي اراك هذه الاية من
الرغيف الثالث قال له ما كان الا رغيفين. فمشوا فلقوا على مدخل بلد تلات قطع دهب. فالراجل بص للدهب اتهبل. سيدنا عيسى قال له قطعة وقطعة لك وقطعة للذي اكل الرغيف الثالث. قال له انا. انا الذي اكلت الرغيف الثالث. قال له اما وقد قلت هذا فهي لك
ولكن لا تصحبني. وسابوا سيدنا عيسى ومشي. الراجل مسك التلات حتت دهب هيتجنن دهب. بقيت غبي بقيت مليونير. طلع تلات لصوص عليه قتلوه وخدوا الدهب قالوا طب واحد مننا يروح يجيب لنا اكل والاتنين يستنوه. الواحد راح يجيب الاكل قال لا. طب ما انا الوقتي طب ما يبقى التلاتة بتوعي ليه تبقى واحدة بس؟ انا احط لهم سم في الاكل. والاتنين قعدوا
طب ليه تتقسم على تلاتة؟ ما تتقسم على اتنين. اول ما ييجي نقتله. اول ما رجع قتلوه. وكلوا الاكل وهم الاتنين اتقتلوا. ماتوا اربع جسس بتنزف ببعض. سيدنا عيسى معدي بص للاربعة كده وحتت الدهب مرمية جنبهم. قال هكذا الدنيا. هي دي الدنيا. الدنيا ملعونة
قول ما فيها الا ذكر الله تعالى وما والاه. وعالما او متعلما هكذا الدنيا فاتركوها. هي دي الدنيا يا جماعة. احنا بنموت ليه يا جماعة؟ احنا بنموت عشان الدنيا بنموت عشان الدنيا. رسول الله صلى الله عليه وسلم. رسول الله. ده لو واحد انقذك من حفرة كنت هتقع فيها تحبه. انقذك من جهنم. تحبه ولا لأ؟ اداك ميت
برهان انه بيحبك انت اديته كم برهان؟ انك انت بتحبه. رسول الله اللي يوم القيامة يسجد تحت العرش اسبوع فاسجد جمعة اسبوع على الله عشان ربنا يأذن له انه يشفع فيك وفيك. رسول الله اللي ادخر دعوته المستجابة ليوم القيامة عشان يشفع لنا. يعني تخيلي واحد جا لنا
كل واحد له دعوة مستجابة. واحد قال انا عايز مليون جنيه. واحد قال انا عايز فيلا. واحد قال انا عايز قصر. واحد قال انا عايز دكتوراة. واحد قال انا دعوتي لك انت. انا مش هطلبها. شف انت عايز ايه
يبقى بيحبك قد ايه ؟ رسول الله صلى الله عليه وسلم. رسول الله سلمان قضى عمره كله وبقى عبد عشان يوصل لرسول الله. احنا بنقضي عمرنا في ايه ؟ واحد يقول لك انا مسخر ان حياتي من اجل اعلاء السينما ومن اجل حياتك عمرك كله عشان الهدف ده هو الصحابة كانوا بيسهروا يحرسوا النبي في الغزوات
احنا سهر الليالي بتاع الشباب. شاب من ليلة رأس السنة راح سهر وشرب خمرة والعياذ بالله وارتكب جمال الموبقات. وهو راجع في العربية جا له سكتة مات في الطريق جا له سكتة مات. والشاب اللي كان طالع سهرة وهو في اول السهرة دور العربية. اصحابه مستنينه برة الجراج ما بيجيش. برة الجراج ما بيجيش. برة الجراج ما بيجيش. دخلوا لقوه ميت على
الجادون بتاع العربية جا له سكتة ومات. يا جماعة احنا فين من النبي عليه الصلاة والسلام؟ احنا احنا يعني الصحابة لما كان النبي لقوا النبي بيحب قرع العسل حبوا قرع العسل
لما لقوا النبي بيكره التوم عشان ما يتكلمش وفي ريحة بق توم عليه الصلاة والسلام. كيلو وبتومه ما كلهوش. النجم اللامع اللي طلع في التليفزيون انت بتحب ايه ؟ بحب البسبوسة. طب هاتوا لي صنية بسبوسة. وقعدة المزيعة تقطع البسبوسة وتأكله. تحب البسبوسة. الصحابة يا جماعة اللي كان بيحبه النبي بيحبوه
واللي بيكرهوا النبي بيكرهوه رضي الله عنهم جميعا. الجزع لما النبي سابه ما عدش بيخطب عليه بكى بكى لغاية ما النبي عليه الصلاة والسلام نزل من على المنبر واحتضنه ما سكنش غير بين ايد رسول الله. ما سجنش غير لما الرسول عليه الصلاة والسلام ضمه عليه الصلاة والسلام. احنا بنحب النبي فعلا بالله عليك
بالله عليكم يا جماعة احنا فعلا بنحب النبي الصحابة كان افرح يوم في حياتهم لما النبي عليه الصلاة والسلام قال لهم البرء مع من احب. يعني هنبقى معك يا رسول الله. اصل احنا بنحبك قوي
يا رسول الله ده افرح يوم في حياتنا بعد يوم اسلامنا يا رسول الله. اللي بيحب مغني اجنبي واللي بيحب مغنية اجنبية واللي بيحب لاعب اجنبي ترضى تبقى معه يوم القيامة؟ ترضى
تبقوا مع دول يا جماعة يوم القيامة. ترضوا قلوبكم اللي متعلقة بهم وبتقلدوهم في لبسهم وشكلهم. تبقوا معهم يوم القيامة. احنا يا جماعة افراحنا وافراح الصحابة. موتاتنا وموتات الصحابة لبسنا ولبس الصحابة رضي الله عنهم. كل حاجة في حياتنا انفقنا وفلوسنا. الشباب بيصرف على الجل مليار جنيه سنويا
بنصرف على شلة قد ايه وبنصرف على المخدرات قد ايه وبنصرف على التدخين قد ايه وبنصرف على فساتين السواريه قد ايه وعالمكياج كل سنة قد ايه وبنصرف على بنصرف على الحاجات دي كلها وعلى الاس ام اسات قد ايه. بالنسبة والصحابة كانوا بيصرفوا فلوسهم فين؟ واحنا بنصرف فلوسهم في فلوسنا فين؟ كانوا بيصرفوا فلوسهم نصرة للنبي عليه الصلاة
والسلام. انا عايز اسألكم كلكم يا جماعة الوقتي. عايز اسألكم كلكم بس سؤال بصدق. سؤال من قلبك. سؤال من قلبك. انت بتعظم النبي بصدق. فعلا النبي في قلبك احنا اتكلمنا عن حب النبي عليه الصلاة والسلام. ما اتكلمناش عن تعظيمه بقى. تعظيمه في قلبك. عمرو بن العاص. بعد سنين. النبي عليه الصلاة والسلام اسلم وعاش مع النبي
بعد ما مات النبي بيقولوا له صفلى يوصف لنا النبي عليه الصلاة والسلام. قال لهم ما اقدرش. ما تقدرش ليه ؟ ما كنتش باقدر ابص في وشه وش النبي عليه الصلاة والسلام احد الصحابة بيوصفه بيقول كأن الشمس تجري في في وجهه. كأن الشمس بتجري في عروق وشه. يعني اللي بيجري في عروقه
دي مش دم ده نور. اللي بيغزي ملامح وشه نور يبقى وشه نور قد ايه. ام سليمة لما لقت النبي عرق خدت العرق بتاع النبي حطته في قارورة العطر عطر بعرق النبي العطور. عرق النبي من حبهم فيه. بيعطروا به العطور بابي هو وامي. عليه الصلاة والسلام. كان جميل في عين امه
كل حاجة فيه جميلة وهو جميل حقا عليه الصلاة والسلام. من حبهم له شافوه. كمال وهو عليه الصلاة والسلام اجمل مما رأوه كمان. مش الشاب اللي شاف بنت وكان فيها معاد عنده فلما دخلت عليه في الشقة وبص لها ولقاها فاتنة من الجمال. حب يعبر لها عن انبهاره بجمالها سجد. قبضت روحه وهو ساجد. مات وهو
كل بشر والعياذ بالله. مات على الشرك والعياذ بالله احنا يا اخوانا عايزين ننتبه لحتة شوية. احنا بنعزم النبي قد ايه. تخيلوا يا جماعة لو في يوم من الايام عملوا احتفال لكاتب عظيم او مفكر عظيم. عملوا صوان كبير
ناس معازيم كتير وكراسي وجابوا منصة كبيرة وجابوا اعظم شخصيات تتكلم عن هذا الكاتب او هذا المفكر العظيم ووزعوا كتبه وعملوا شاشات وبثوا الحفلة التليفزيونات ربنا احيا المفكر ده يومها. فخرج فلقى المنزر ده يفرح ولا لأ ؟ يفرح. ليه ؟ لانه تكريم له. طب لو النبي ربنا احياه بعد اسابيع يوم
قام النبي عليه الصلاة والسلام مشي في الشارع لقى المسلمة ما تتعرفش من غير المسلمة من لبسها. بيبص في التليفزيون لقى اوبريت الليلة المحمدية واحدة في ايديها وشعرها ووشها ورقبتها وحاطة نص كيلو بوية على وشها ووراها فرقة بالطبل والمزمار وقاعدة تقول حبيبي يا
الله يا سلام يا سلام! كمان يا ستي حبيبك كل اللي انت عملتيه ده ولسه حبيبك. وبعد كده مشي في الشوارع فلقى خيم بيبص لقى رجالة بترقص. انتم بتعملوا ايه؟ ده احنا بنذكر في حب النبي عليه الصلاة والسلام. ولقى ناس بتبيع حلاوة. ايه ده! دي حلاوة في حب النبي عليه الصلاة والسلام. النبي هيفرح ولا يزعل؟ النبي هيعتبر ده
آآ تعظيم ولا دي اهانة؟ يا اخوانا احنا بنقعد نهدم في سنة النبي تلتمية اربعة وستين يوم في السنة. ونيجي في يوم نقول ده يوم احتفال بسنة النبي والمولد النبوي
وبنحتفل بالكلام كمان. يا اخوانا يا اخوانا النبي بيتشتم عليه الصلاة والسلام. انتم عارفين بيتشتم ليه؟ انت عارفة النبي بيتشتم ليه؟ انت عارف النبي بيتشتم ليه؟ احنا السبب يا جماعة. انا عايز
واحد منكم ينزل الوقت ويمشي في الشارع يعد في شوارع المسلمين في كل دولة اسلامية. كم بنك ربوي في المدينة اللي هو فيها؟ كم بنت ماشية متبرجة؟ كم بنت لابسة ماشية لابسة
كان مصلحة حكومية الموظفين اللي فيها بيرتشوا. كم كوافير حريمي؟ كم دش على اسطح البيوت متوجه للقمر الاوروبي والقمر بتاع بلد كذا وبلد كزا. كم ولد وبنت ماشيين في الشارع؟ كم حالة جواز عرفي في الجامعة وبرة الجامعة؟ كم تليفزيون مفتوح في اللحظة ديت؟ على قنوات كل اللي فيها
كم قناة موقع نت مفتوح حالا اهو على مناظر كلها معاصي. كم اغنية متشغلة في اللحظة اللي احنا فيها داهية؟ كم كم كم؟ صلاة الفجر اللي جاية كم واحد من المسلمين هيصلي فيها؟ يا ترى يا جماعة يا ترى يا جماعة احنا لما النبي سمعنا ان فيه كتاب في معرض الكتاب بيشتم في النبي عليه الصلاة والسلام؟ عملنا ايه؟ انا عايز اقول لكم
وليه النبي اتشتم؟ عارفين ليه؟ يا جماعة انا عايز احنا عايزين نعالج الجرح من جوة بقى اخلاقنا. احنا اخلاقنا اخلاق النبي احنا متبعين سنة النبي في الاخلاق. عليه الصلاة والسلام. احنا انا يعني باعتبار ان الواحد طبيب في المستشفى انا اما باشوف والله اطباء. يا جماعة والله العظيم
بعض الاطباء بقى قتلة. بقوا شوية تجار قتلة. بيعملوا اخطاء في حق العيان بسبب الاهمالات. العيان بيدخل بمرض بيطلع بمرض اخطر منه بسبب قتل الاطباء له واهمال الاطباء في حقه. ما عدش فيه امانة. ما عدش فيه امانة. واحد يعني اعرفه راح يشتغل يبيع لبن عند واحد تاجر لبن
فبيقول له انت هتاخد في اليوم كزا. قال له دا قليل اوي. قال له خلاص انت باوز اوزن بقى على راحتك واللي هيطلع لك من فرق الوزن يبقى بتاعك. يعني ايه؟ يعني
يخلي الكيلو تسعميت جرام وتمن المية جرام ده حلال في جيبك. لا حول ولا قوة الا بالله. الكيلو الكيلو في انا عايزك اشتري كيلو لحمة كيلو لبن كيلو كيلو سكر كيلو اي حاجة وحطه على الميزان في بيتك. وشف الكيلو ده بقى قد ايه الوقتي في الزمة بتاعة المسلمين. احنا يا جماعة اخلاقنا عادت شكلها ايه دلوقتي؟ اخلاقنا بقى احوالنا ايه في
سفينة العبارة السلام تمانية وتسعين فاكرينها اللي اتقتل فيها بسبب موت ضمير واحد صاحب الشركة اتقتل فيها مئات من فاكرين العبارة ديت لما حصل حريقة في ناحية منها والعبارة اتقلبت الناس وقعت في النار اتحرقت قبل ما تغرق. والعياذ بالله ربنا يعافي المسلمين يا رب. لما
كل واحد شاف قدام عينه ابنه بيموت قدام عينه. وامه بتموت قدام عينه. وجوزها بيموت قدام عينيها. وابوه بيموت قدام عينه. مئات ماتوا. والناس اللي كانت بتنجو وهي نايمة على وش الماية بتقول ما حدش هيلحقنا. ده النهاردة فيه ماتش فيه ماتش مصر بتلعب في بطولة افريقيا النهارده. ما حدش هيلحقنا ولا حد هيعبرنا
لا حول ولا قوة الا بالله. كل ده بسبب ايه؟ فين الامانة؟ فين اخلاقنا؟ ادي المسلمين مع بعض اهو قبل ما نقول غير المسلمين بيعملوا ايه؟ المسلمين بيعملوا ايه في بعض
مسلمين بيعملوا ايه في بعض؟ الرشاوي الرشاوي سائق الميكروباص يعرف يعدي من غير ما يدفع لعسكري المرور رشوة يعرف يعرف يا جماعة تعرف تروح تخلص مصلحة في مرور ولا في كزا الا من رحم الله طبعا لابد فيه شرفاء في كل مجال. من غير ما تدفع رشوة. اخوانا المسلمين اخلاقهم بقت ايه؟ الامانة بقت ايه؟ احنا عايزين نعرف احنا
متبعين للنبي عليه الصلاة والسلام. النبي هيفرح بنا ولا هيزعل ؟ النبي هيقول انتم بتكرموني ولا بتهينوني! عليه الصلاة والسلام. قال تعالى ورفعنا لك ذكرك ربنا رفع للنبي ذكره. قالوا رفع ذكر النبي انك ما بتقولش لا اله الا الله الا اما تقول محمد رسول الله. مفتاح الجنة لا اله الا الله محمد رسول الله
في الصلاة بتتشهد وتصلي على رسول الله في التحيات. في الادان بيتقال اشهد ان لا اله الا الله واشهد ان محمدا رسول الله. عليه الصلاة والسلام. ربنا رافعه. ربنا رفع ذكره. ولو احنا اتبعنا سنته هنترفع معه. انما احنا نزلنا لان احنا ما اتبعناش طريق محمد. اخطر سؤال في حياتك وحياتك. اللي انا باسأله لكم
دلوقتي الميزان اللي احنا بننصبه دلوقتي. الميزان اللي بينا وبين الصحابة اللي انا بنصومه الليلة. مواقفهم ومواقفنا. التضاد الرهيب اللي بيننا وبينهم. اخطر سؤال انت مع محمد ولا مش مع محمد؟ انت مع محمد ولا مش مع محمد عليه الصلاة والسلام
ربنا سبحانه وتعالى بيقول يا ايها الذين امنوا لا تقدموا بين يدي الله ورسوله. يعني ايه لا تقدموا؟ اوعى تقدم كلامك على كلام النبي. اوعى تقدم فكرك على النبي اوعي تقدمي تقولي اقنعني الاول بالحجاب. اقنعك ده انا اقنعك الاول بالاسلام بقى. سلمي نفسك لرسول الله. سلم نفسك لرسول الله
سلموا نفسكم يا جماعة لمحمد بن عبدالله سلموا نفسكم لمنهج النبي. عليه افضل الصلوات من رب العالمين الى يوم الدين. ابو بكر وعمر كادوا يهلكوا لما بس رفعوا صوتهم شوية في حضرة النبي. عليه الصلاة والسلام. ابو بكر وعمر مش انا وانت. يعني السنة ديت خط احمر قدامنا كلنا. ما حدش يقدر ينطق
لما يكون برج قائم على عمود واحد اهو دينا قائم على اتباع السنة. على اتباع محمد على طريق محمد. لو اتهدم العمود ده دينك كله وقع وانهار يبقى لازم يا جماعة نعرف احنا معظمين محمد ولا لأ. والسؤال الجرح. مش السؤال بقى الجرح. الجرح اللي في قلوبنا. احنا متبعين محمد ولا لأ
احنا متبعين رسول الله صلى الله عليه وسلم ولا لأ احنا متبعين طريق النبي عليه الصلاة والسلام ولا لأ ؟ يا جماعة احنا متبعين محمد ولا لأ ؟ الاتباع بقى السنة السنة انا مش عايز حد منكم يتخيل
سنة واتباع السنة وطريق محمد ان حد يقول قصدي ركعتين بنصليهم ولا السواك بنمسكه ولا اللحية بنربيها ولا النقاب بلبسه يا جماعة دي كلها من السنة مش السنة السنة ان احنا نتبع الرسول في الصورة
والسيرة والسريرة. السنة ان احنا نبقى همنا هم محمد. وفكرنا فكر محمد. وجهدنا جهد محمد. وتضحياتنا تضحياتنا محمد عليه الصلاة والسلام. سنة سين يعني سبيل. ونون يعني نحو وهاء يعني هدف. سنة يعني سبيل نحو هدف
سنة يعني طريق نحو هدف. سنة يعني اصحاب رسالة. يعني بيضحوا برقبتهم عشان سنة رسول الله صلى الله عليه وسلم. يعني مجتمع القدوات العليا اللي فيه والمثل في الصحابة والصحابيات. مش المغنيين والمغنيات. سنة يا جماعة. سنة. سنة يعني ناس ما تسمحش ان النبي يطعن فيه عليه الصلاة والسلام. يعني ناس
عارفة اكلها زي النبي. يومها زي النبي. شربها زي النبي. لبسها زي النبي. جوازها على منهج النبي. ليلها زي ليل النبي. نهارها زي نهار النبي. افراحها زي افراح راح النبي افراح بناتنا شكلها ايه ؟ احزانها زي احزان النبي. همومها زي هم النبي، عليه الصلاة والسلام، دي السنة. دي السنة انك يبقى شكلك زي النبي، ولبس
بناتك ومراتك زي النبي ان يبقى اهدافك لمستقبلك وحياتك زي اهداف النبي. احنا اولوياتنا وقف بنت في الشارع كده قل لها انت ايه اولوياتك؟ تقول لك اولوياتي اه انا اول اولوية عندي ان انا اتجوز عريس جميل كده بسكسوكة وسوالف والجل كده بيلاقيني بشعره كده الله! انا عايز اتجوز عريس جميل كده شبه
المغني فلان او الممسل فلان. طيب وبعد كده وبعد كده ان انا اخلف عيال حلوين مقطقطين كده عاملين زي الاطفال بتوع البامبرز كده وابقى فرحانة بهم اوي واقعد اصور على الموبايل كل شوية. طب وبعد كده بعد كده ان جوزي يبقى غني اوي اوي ويسكني في شقة فخمة اوي ويجيب لي عش فخمة اوي ويجيب لي كل اللبس اللي انا عايزاه. طب وبعد كده
بعد كده ان انا افضل جميلة اوي لغاية ما يبقى عندي سبعين سنة. سبعين سنة وانا لسة جميلة بجمالتي وبجمالي ونضارتي. والناس كلها بتعاكسني. طب وربنا فين والنبي فين ؟ ونصرة دينك فين ؟
واخرتك فين ؟ والفردوس الاعلى فين ؟ محمد ابن عبدالله فين في احلامك واهدافك؟ نصرة دين الله ونصرة الاذى ونصرة النبي ضد الاذى اللي اتأذاه. فين في احلامك؟ والشاب انت نفسك ايه؟ انا نفسي والله. انا نفسي اني اخلص من الكلية اللي بقى لي
عشرين سنة فيها دي وبعدين؟ وبعد كده ان انا لما اطلع من الكلية الاقي وظيفة بتلات اربع تلاف جنيه وزيفة حلوة كده اعرف اكون نفسي منها بسرعة وعقد عمل برة اشتغل يا دوبك
كده ايه عشر سنين ولا حاجة ارجع مكون نفسي. طب وبعد كده ؟ بعد كده اجيب بت بقى في قمة الجمال اللي في الدنيا. اجيب عروسة ما حصلتش في الجمال. يبقى مراتي اجمل واحدة في الدنيا كلها
وبعد كده بعد كده اعمل فرحي في فندق سبع نجوم واصرف عليه نص مليون جنيه. وبعد كده وبعد كده يبقى عندي شقة تمليك وعربية فخمة. ويبقى عندي شركة خاصة انا اللي
طب وبعد كده وبعد كده ربنا يرزقني ذرية حلوة وبعد كده اعمل لهم رصيد في البنك وبعد كده ياخدوا شهادات عالية وبعد كده. فين ربنا؟ فين النبي؟ فين دينا فين رسالتنا؟ فين منهجنا؟ فين نصرة محمد بن عبدالله في اهدافنا وطريقنا يا جماعة؟ فين يا جماعة؟ يا جماعة احنا الميزان اللي بينا وبين الصحابة ميزان مختل
دم مكسور مش هينفع نتوازن جنبهم. هنتوزن في نفس ميزان ابو بكر وعمر ازاي؟ هنتوزن في نفس ميزان الروميساء وعمارة ازاي اتوزن في نفسي ميزان مصعب وعمار وسلمان ومعاز ازاي! ازاي يا جماعة! عملتوا ايه للميعاد اللي بينكم وبين محمد بن عبدالله! المعاد يا جماعة بتحدد وقته. واحنا
دلوقتي لازم نستعد للميعاد من الوقت بكل طاعة نقدر نطيع بها النبي. بكل سنة نقدر نطبقها من سنن النبي عليه الصلاة والسلام. بكل معصية نقدر نقاطعها. بكل اعتذار عملي نقدر نقدمه لرسول الله صلى الله عليه وسلم. عن كل معصية عملناها في حياتنا. سنة النبي واتباع النبي. احنا متبعين محمد؟ متبعين رسول الله صلى
متبعينه في همه ابن بنته بيموت تبعت لابوها الولد روح نفسه بيقعقع تعالى شوفه ما يرضاش عايز يقعد مع الصحابة ابن اليهودي بيموت يقوم ويروح يجتهد عليه عشان يقول لا اله الا الله. ولما يقول هيخرج رسول الله ووجهه
كالقمر عليه الصلاة والسلام. كل همه الدعوة. لو لما يهودي مرض جنازته قدامه قال نفس تفلتت مني الى النار. انت لو قريت نعمة يهودي في الجرنال هتقول في داهية. انما النبي ما كانش بيقول في داهية. النبي كان نفسه كل الناس ربنا يهديها. كان صدره بيغلي في قيام الليل من شدة همه علينا. عليه
الصلاة والسلام ابنه ابنه لما مات ابنه ابنه وحيده الذكر وحيده ابراهيم رضي الله عنه لما مات. الرسول عليه الصلاة والسلام خرج في نفس اليوم يعلم الصحابة ويوجه الصحابة في الدين
عنه ابدا. رسول الله اتقال عليه مجنون. انت فاكر مجنون رسالة! انزل ادع في كليتك كده وشف كده وانت بتدعو في الكلية بتاعتك. لما تيجي تكلم مسلا شلة فجأة تلاقي واحد
تراب عليك من ضهرك وكل الكلية ضحكت عليك. تقوم تسيب الكلية تروح لكلية تانية تدعو فيها. تلاقي واحد جاي من ضهرك وقام رامي عليك اي قاذارات ولا اي زبالة يضحك عليك وانت بتمشي سايبهم قعدوا يزقلوك بالطوب والجامعة كلها تضحك عليك. تخيل كلمة مجنون دي اللي اتقالت عن ابيه كات شكلها ايه ؟ تخيلوا يا جماعة
النبي عليه الصلاة والسلام كان له خمس دخل الدولة من الجهاد. وكان بيمر على بيته شهرين ما فيش اكل غير التمر والماية. كل فلوسه كان بيصرفها في الدعوة عشان نطلع مسلمين. عليه الصلاة والسلام خمس دخل الدولة بتاعه. ومش لاقي ياكل عليه الصلاة والسلام. ويجوع يوم ويشبع يوم عليه الصلاة والسلام. بابي هو وامي
رسول الله. لما صحته كلها قضى صحته كلها في الدعوة. لغاية ما السيدة عائشة بتقول حتى حطمه الناس. لغاية ما حطموه حطموا صحته انك انت تقعدي تجتهدي في الدعوة طول عمرك لغاية ما صحتك تتحطم. تقعد تجتهد في الدعوة الى الله طول عمرك لغاية ما صحتك تتحطم
تقدروا يا جماعة تقدروا تتبعوا رسول الله. تقدروا تبقوا متبعين للنبي عليه الصلاة والسلام. تلتمية اربعة وستين يوم بنتبع هوانا. ويوم بنقول حبيبي يا رسول الله يوم المولد النبوي ينفع يا جماعة؟ ما ينفعش. لو عملنا برنامج على الناصية الوقتي ونزلنا بالميكروفون وخدنا الكاميرات ونزلنا في الشارع. وقفنا اول واحد. لو سمحت
في اخر مرة صليت الاتناشر ركعة السنن الرواتب في اليوم امتى؟ لو سألنا الناس كلها هيقولوا كم واحد؟ كم واحد صلى؟ طب لو سألنا واحد تاني انت تعرف العشرة بتوع فريق
المنتخب المصري لكرة القدم طبعا فلان وفلان وفلان. طب تعرف العشرة المبشرين بالجنة؟ ايه؟ ده شاب واحد بيقول له اسم محمد سيدنا محمد بالكامل ايه؟ شاب يا جماعة عشان نعرف احنا وصلنا لفين. وياما الواحد سمع حكايات من دي بشهود عيان. قال له محمد بن علي بن ابي طالب. احنا فينا شباب الوقتي
واصلين للمستوى ده في المعلومات الدينية. ده هيطلع ايه ده؟ وده لو وقع في ايد التنصير هيعملوا فيه ايه؟ ولو وقع في ايد العلمانيين ولا المرقسيين ولا هيعملوا فيه ايه يا جماعة
احنا احنا في برنامج على الناصية لسة خدوا بالكم. برنامج على الناصية واحنا لسة بنسأل لو سمحت يا حبيب قلبي. بتحب المغني الفلاني اوي. طب اتجوز كم مرة وطلق كم مرة وولاده اسمهم ايه؟ وفي سنة ايه؟ وبيفطر ايه؟ وبيتغدى ايه؟ وبيتعشى ايه؟ كل حاجة عارفها ده فيه مجلات دلوقتي بتجيب كل اخبارهم. كل وبيفطروا
وبيتغدوا ايه وبيتعشوا ايه ؟ عارفها. طب قل لي يا حبيب قلبي زوجات النبي مين ؟ واتجوز مين قبل مين ؟ واولاد النبي مين ؟ بترتيب السن بتاعهم. وماتوا امتى ؟ رضوان الله عليهم
جميعا هيقول ايه هيقول ايه يا جماعة؟ برنامج على الناصية لو بقى بالمنزر ده هييجي النتيجة تبقى ايه يعني هنطلع بصورة من المجتمع بتاعنا قربه من سنة رسول الله قد ايه عليه الصلاة والسلام. عليه الصلاة والسلام. انما الصحابة بقى ابن مسعود مرة قاعد يرغب
طب الناس انهم يتبعوا النأي انهم يصلوا جماعة. فبيقول لهم ان صلاة الجماعة سنة نبيكم ايه؟ سنة نبيكم صلاة الجماعة سنة يعني عايز عايز بقى يقول لهم كلمة بقى ترتجي في منها قلوبهم. قال لهم دي سنة. هو مش قصده سنة وفرض. هو قصده سنة يعني ده طريق محمد
عليه الصلاة والسلام. ده احنا لما بنيجي نكلم الناس في صلاة الجماعة بنقول لهم كان الرجل بيجي يتهادى به بين الرجلين يقف في الصف لو سابوه يقع من طوله. عشان يصلي جماعة
ده الاعمى الرسول ما ازنش له في ترك صلاة الجماعة. ده الرسول قال هم انه يروح للي ما بيصلوش جماعة يحرق بيوتهم عليهم. انما ابن مسعود لما جه يرغبهم قال لهم دي
كنا عايزين كلمة سنة احنا الوقتي كلمة سنة ديت لما واحد يقول هي دي سنة ولا فرض سنة؟ اه طب خلاص بلاش اعملها بقى. هو ده كلمة سنة دي عندنا لما نحب
نقلب حاجة نقول يا عم دي سنة. يعني ما هيش فرض. انما احنا عايزين يا جماعة كلمة سنة دي لما تتقال قلوبنا ترتجف. عايزين لما نحب نعزم حاجة ونضخم حاجة
ونشجع الناس على حاجة نقول لهم دي سنة يا جماعة دي سنة. ده سنة محمد بن عبدالله. قال تعالى واعتصموا بحبل الله. ربنا شاب الدين بالحبل هو ايه العلاقة بين الدين والحبل؟ الحبل بيتكون من فتن رفيعة كتير اوي اوي اوي واتلضمت مع بعض كده التنت مع بعض فبقت حبل قوي. كذلك الدين الدين
من اوامر كتير اوي اوي اوي كلها لما تطبقها يبقى الحبل بتاعك متين خمسة وتسعين في المية من فتل الحبل ده مش فرايض سنن يعني حبل الله المتين ده خمسة وتسعين في المية منه مش صلاة جماعة مش صلاة الخمس فروض وصيام رمضان. خمسة وتسعين في المية منه السنن مستحبات. يعني
انت لو فرطت في السنة يبقى بتفرط في خمسة وتسعين في المية من قوة الحبل اللي بينك وبين السماء. يعني اي فتنة تيجي تشد الحبل بتاعك تقطعه. يبقى دينك ضعيف
احنا عايزين نمتن دينا بسنة رسول الله. صلى الله عليه وسلم. يا جماعة سنة رسول يا جماعة ده احنا بسبب سنة واحدة طبقناها. انتصرنا في معركة بسبب سنة واحدة سبناها اتهزمنا في معركة. سنة اي والله. سنة واحدة سبناها امر واحد من اوامر رسول الله. لما الرماة في احد ما سمعوش
كلام النبي ونزلم اتهزم الجيش. هزيمة احد كانت نصر لسنة رسول الله. لان لو كانت هزيمة احد لو كان الرماة ما سمعوش كلام النبي وانت كان المسلمين اتعلموا ان ممكن نخالف النبي وننتصر انما لأ. ربنا ادانا درس قاسي. قال لنا لأ. انتم لا يمكن تنتصروا وانتم مش مع سنة رسول الله صلى الله عليه وسلم. طب
المسلمين انتصروا بسبب سنة؟ اه لما كان الجيش المسلم محاصر بلد ومش عارفين يدخلوا فقالوا احنا بالتأكيد مش مطبقين حاجة من الدين. قالوا ايه ؟ قالوا السواك. فبدأ الجيش كله
استعمل السواك. الاعداء شافهم قالوا ايه ده! ده بيحموا سنانهم! ده هياكلونا مش هيقتلونا! سابوا الحصن وجيروا! والبلد اتفتحت بسبب سنة واحدة سنة من سنن رسول الله صلى الله عليه وسلم. يا جماعة
سنة النبي ديت عاملة زي سور الفيلا لما واحد بياخد ارض بملايين ويبني فيلا بملايين ما بيسيبهاش كده. بياخد حتة ارض حواليها ويعمل حواليها سور وحتة الارض اللي حواليها تمنها اغلى من الفيلا. ليه؟ عشان يأمن الفيلا. اهي الفيلا هي الفرايض. والسور اللي بيحافظ عليها هو السنن. زي بالزبط صلاة الجماعة. انت عايز تحافز
في ركعتين سنة قبلية وركعتين سنة بعدية. تقوم انت لو فاتك حاجة يبقى ما يفوتكش تكبيرة الاحرام. يفوتك السنة اللي قبليها مسلا. يعني ايه؟ دي السور اللي بيحافز على دينك. سنة رسول الله صلى الله عليه وسلم. ده سنة رسول الله ديت اللي بتعوض نقص الفرايض عندك يوم القيامة. لما بتيجي الصلاة يوم القيامة تتحاسب عليها. لو
عندك نقص في الصلاة تترمى في جهنم لأ امال ايه ؟ طب شوفوا السنن اللي عنده تعوض ولا لأ ؟ انا عايز اقول لك حديس انا عايز اقول لك حديس الوقتي جايب مقام السنة من
حديس خطير يا جماعة. ولا يزال عبدي يتقرب الي بالنوافل. بالسنن حتى احب ولا يزال يفضل يطبق سنن سنن سنن. لغاية ما ربنا يحبه. فاذا احببته انا عايزك تمسك قلبك. انا عايزك تمسكي قلبك. شوفوا الوقت وربنا لو
حبك وحبك بسبب انكم اتبعتم محمد. قل ان كنتم تحبون الله فاتبعوني. عايزين ربنا يحبكمش ورايا. عايزين توصلوا لربنا امشوا ورايا عايزين تسبتوا حبكم لربنا اتبعوا سنتي. الله اكبر. ولا يزال عبدي يتقرب الي بالنوافل بالسنن حتى احبه. فاذا احببته
كنت سمعه الذي يسمع به. الله اكبر. وبصره الذي يبصر به ولسانه الذي يتكلم به في رواية ابن مرداوي. وفي رواية مسند وقلبه الذي يعقل به ويده التي يبطش بها ورجله التي يمشي بها. ولئن سألني لاعطينه. ولئن استعاذني لاعيذنه. ياه! يا رب! ياه
يا رب كل ده يا رب هتديه للي هيتبع سنة نبيك. كنت سامعة تمشي في الشارع ولا تركب ميكروباص ما تسمعش اغاني ليه؟ ربنا مطهر لك سمعك. تسمع اية قرآن
تدخل في قلبك ليه؟ لاني سامعك بقى بالله. تبص تمشي في الشارع ما تشوفش اصلا تبرج. ما تشوفيش اي فتن ليه؟ لان ربنا مطهر لكم بصركم. تيجي سلم مع حد في الدعوة الى الله تبهره ليه؟ لان ربنا مسدد لسانك. ورجله التي يمشي بها. يعني ايه رجله؟ يعني تبقى مسدد الخطى. ما تحطش
رجلك غير في الطريق الصح. ويده التي يبطش بها. يعني ايه؟ يعني تبقى بتواجه الحياة بقوة الله. ربنا بيديك قوة من عنده تواجه بها الحياة. وقلبه الذي اكل بها قلبك يتملى مشاعر الايمان واليقين. من عند الله سبحانه وتعالى. كل ده بالسنة يا رسول الله! كل ده بسبب اتباعنا لك يا حبيب الله! كل ده بسبب
احنا نمشي وراك يا خليل الله. ده احنا مش هنسيب سنتك. ده احنا ده احنا حياتنا كلها هتبقى انت القدوة بتاعتنا. يا جماعة القدوة. القدوة عارفين التنمية البشرية كله. اساس العلوم بتاعته قائم على ايه؟ يقول لك انك تشوف قدوة مثل اعلى وتقلده. مثل ناجح وتقلده تبقى ناجح زيه. طب النبي عليه الصلاة والسلام نعيش زي
النبي عليه الصلاة والسلام قال تعالى صبغة الله. ومن احسن من الله صبغة. ايه الصبغة دي؟ الدين. صبغة الله الدين. سنة النبي دي صبغة. سنة النبي دي صبغة بتصبغ كل حاجة في
حياتك بتصبغ اجلك ولبسك ونومك وشربك. الدين الوحيد اللي تعرف صاحبه من منزره وهو نايم هو الاسلام. الدين الوحيد اللي تعرف صاحبه من للخلاء هو الاسلام. لان النبي صبغ لنا حياتنا كلها بنور السنة. بنور السنة كل حاجة فيها سنة للنبي عليه الصلاة والسلام. ياه
لقد كان لكم اسوة في رسول الله لمين؟ لمن كان يرجو الله. اللي عايز ربنا يتبع النبي. يا ترى النبي هيبقى اسوتك؟ في في في كل حاجة في حياتك اسوتك في ليلك ونهارك وقيامك وتعاملك مع الناس واخلاقك وامانتك ورحمتك وعفوك وحلمك وشجاعتك وكرمك وفكرك
واحلامك واهدافك وطموحاتك. وتخطيطك لحياتك وهمك وجهدك وفكرك. وليلك ونهارك وافراحك واحزانك. النبي هيبقى قدوتنا في حياتنا يا جماعة عليه الصلاة والسلام عليه الصلاة والسلام. سنة النبي عاملة زي الجبل. انت بتفضل تطلع تطلع لغاية ما توصل لقمة الجبل. لو فضلت تكمل هتنزل سنة النبي
كده لا عايزة تسيب ولا تشدد. تبقى على السنة تصيب السنة بالزبط. سنة النبي هتنقزنا يا جماعة في الدنيا وفي الاخرة. قال تعالى يا ايها النبي حسبك الله. انا اللي كافيك يا محمد. انا اللي هاكفيك يا محمد وابقى احاسبك. حسبك الله ومن اتبعك من المؤمنين
يعني يا محمد انا حاسبك. وانا حسبي اللي هيتبعك من المؤمنين. يعني ربنا حيكفي سيدنا محمد ومن اتبعه من المؤمنين؟ اه هيكفي سيدنا محمد والمؤمنين لأ ومن اتبعك يعني اللي اتبعك بس هو اللي انا هابقى حاسبه
يعني اللي هيمشي وراك بس هو اللي انا هكفيه. يعني اللي هيبقى طريقك هو طريقه هو ده اللي انا هتولاه. ومن اتبعك على قدر اتباعك لسنة رسول الله على قدر كفاية ربنا لك. سبحان الله العظيم. يبقى اتباع الرسول عليه الصلاة والسلام ده طريق نجاتنا في الدنيا يا جماعة. وطريق نجاتنا في الاخرة القابض على دين
كالقابض على الجمر لما حتة جمرة نار في ايديك. ايديك في ايديك ترميها ترميها على طول. لو قلت لك لأ امسكها. امسكها امسكها ازاي؟ سنة النبي كده ممكن تكون سنة النبي طريق الالتزام طريق الصحابة دين ابو بكر وعمر ممكن يكون صعب شوية ولكن امسكي امسكي بس ربنا هيخلي لك
النار برد وسلام. زي ما خلى النار برضو وسلام لسيدنا ابراهيم. عليه الصلاة والسلام عضوا عليها بالنواجذ عضوا. النواجز دي اقوى عضلات في الجسم اللي قدام النواجز دهي. الرسول بيقول لك بكل قوتك. بكل قوتك عد على سنة
رسول الله صلى الله على الحبيب محمد. صلى الله على النبي محمد. صلى الله على خليل الرحمن محمد بن عبدالله. عليه افضل الصلوات من رب العالمين على مينا الى يوم الدين. دلوقتي فيه حرب حرب يقول لك حرب على اللحية. حرب على اللي عاملين لك بيقول لك السنة ان يا رب دقن
يا جماعة يا جماعة مين اللي حافز الدين مين مين اللي باع خشب سقف بيته عشان يحفز سنة رسول الله ويسافر. يجمع احاديس رسول الله. مين اللي ساب مراته وابنه جنين
في بطنها راح يجمع سنة رسول الله. رجع وابنه راجل. مين يا جماعة اللي جمعوا سنة رسول الله؟ وقتلوا نفسهم لغاية ما الحديس يقول لك وتبسم حتى بدت نواجزه. وكان جالسا فقعد. وكان متكئا فجلس. وكان الله! دي الدقة دهيت. السلف
الكتب عن النبي لو اتفرشت على وجه الكرة الارضية تغطيها. مين يا جماعة ميت الف مسجد في مصر كل اسبوع خطب في خطبة الجمعة ميت الف خطبة الجمعة كل كلامهم قال البخاري قال مسلم مين البخاري ومسلم وابن تيمية وابن القيم؟ مش دول اللي حافز السنة؟ بتوع الدقون وبتوع اللي اللي العلمانيين دلوقتي
عليهم وبيقولوا لأ مش عايزين دول مش دول اللي ضحوا عشان السنة تنتشر وتنتصر. ولا بتوع الموالد مين يا جماعة؟ مين يا جماعة اللي بذل عمره عشان سنة رسول الله
صلى الله عليه وسلم. بنتريق ليه على ابو دقن وجلابية قصيرة ليه؟ مش دول اللي ضحوا بعمرهم كله. عشان السنة تتحفظ. عشان نيجي دلوقتي نقول قال رسول الله صلى الله عليه وسلم وقال الحبيب محمد وفعل الحبيب محمد مين اللي حافز ان انا الدين ده؟ مين باذن الله سبحانه وتعالى؟ الحرب الضارية اللي على الاسلام دي
احنا متبعين النبي ولا لأ احنا زي الصحابة في الاتباع ولا لأ ؟ الخمر لما اتحرمت كان ابو طلحة تاجر خمر تاجر. يعني شغلانته الوقتي كده زي الشباب اللي بيشتغلوا شغلانات حرام. يروح يطلع على قرية سياحية
ولا الشاب مسلا يروح يجيب لك يفتح محل اغاني؟ ده انت يا ابني لو فتحت محل شرايط دينية هتكسب اكتر يا ابني. انت بتعمل ايه بس؟ سبحان الله العظيم! ده رزق يا حبيب قلبي
ابو طلحة كسر كل اللي كان عنده من قبل ده تاجر يكسر سروته كلها عشان دي عشان المطعم الحلال. اللي بيخاف انه يسمع القنوات لما يحصل حد يكلمه عن المطعم الحرام. ولا فوايد البنوك الحرام ولا العربية اللي اشتراها من البنك بسوايد حرام المال الحلال
الصحاب لما ربنا نزل اية الحجاب في القرآن. نساء الانصار شقوا اثوابهم. شقوا مروتهم. يعني اللي عندها عبايتين لبست عباية. والعباية التانية شقتها وعملتها نقاب لبسته وعملتها حجاب لبسته. وعملتها خمار لبسته. يعني شق ودوم عشان عايزين ينفزوا فورا. فورا انت
خلي بالك ميت ميت شريط سمعتيه عن الحجاب وعن الدين ولسه متبرجة. ولسه متعطرة. ولسه بتتمكيجي ولسه بتلبسي البنطلون ولسه بتلبسي الكعب. سبحان الله! طب دول اول فسمعوا امر ربنا فورا نفزه. احنا ما بننفزش فورا ليه يا جماعة؟ احنا ما بننتبهش فورا ليه يا جماعة؟ انا يعني
كنت نفسي اوصل رسالة الليلة. كان نفسي اوصل لكم رسالة مهمة اوي والله يا جماعة. رسالة مهمة. رسالة للميعاد اللي بينا وبين النبي. المعاد والملايين بتجري يوم القيامة. والحر الرهيب
والشمس مقربة والنار بتفرتك بعضها في بعضها. بيحطم بعضها بعض. وسبعين الف زمام كل زمام ماسكوا سبعين الف ملك يعني اربعة مليار تسعميت مليون ملك اشداء ماسكينها وجهنم بتصفر. بيسيطروا عليها بالعافية. والصراط منصوب على شفير جهنم. وشفير جهنم تخيلوا طول
قد ايه وعرضه قد ايه؟ تخيلوا طول الصراط قد ايه يعني طول مسلا ماسورة على المحيط الاطلنطي اطول. يعني طول الكرة الارضية اطول. تخيلوا الصراط دهوه كله وعلى اليمين والشمال
كلاليب وخطاطيف بعدد المعاصي اللي عصي بها ربنا. كل معصية لها كلوب او خطاف او حسك على الصراط. ربنا يعافينا يا رب. متخيلين المنظر بتاع يوم القيامة والميزان بيتوزن والناس بتسحب على وجوهها الى النار وناس بتصرخ وناس بتتضرع وناس بتتمزق الاكفان من حواليها وبتطلع بتخلي المنظر واحنا
جايين بنجري على حوض رسول الله الموت عشان نشرب. هنموت عطشانين يا رسول الله. احنا جينا على المعاد اللي بينا وبينك يا رسول الله. عايزين نشرب. قربنا منك يا رسول الله
قربنا منك يا حبيب الله. وتقرب من الرسول تسمع صوت رهيب. صوت عجيب ايه ده! يا رسول الله! يا رسول الله وهل وعن الله الا بك يا رسول الله وهل هداني الله الا بك؟ يا رسول الله فما خير الحياة وانت معرض عني يا رسول الله؟ ده مين؟ ده عمر ابن الخطاب
عمر بن الخطاب اللي ضحى بعمره كله عشان النبي عليه الصلاة والسلام. عليه الصلاة والسلام. وتلاقي واحد تاني بيجري وبيصرخ فيك وفي رسولك يا رب فيك وفي رسولك يا رب. ده مين ده ؟ ده عبدالله بن جحش اللي قبل غزوة احد وهو داخل يجاهد مع النبي قال اللهم ارزقني اليوم رجلا يقطع
انفي يجدع انفي ويقطع اذني ويبقر بطني ادفعني حتت يا رب. فالقاك بدمي فتقول عبدي لما فعل بك هذا. فاقول وفيك وفي رسولك يا رب. وفي رواية فيك يا رب. فيك وفي رسولك يا رب. فيك وفي رسولك. ده عبدالله ابن جحش جاي متقطع حتت
عشان رسول الله صلى الله عليه وسلم انا اروح فين وسط دول كلهم؟ هاروح فين وسط عبدالله بن جحش؟ هاروح فين وسط عمر؟ هاروح فين وتلاقي واحد تاني جاي بطل قوي
بطل وجاي يقول انا اتخلف عن رسول الله وبيجري على النبي. ده مين ده؟ ده علي ابن ابي طالب. اللي كان نايم في السرير بيموت من مش قادر من كتر المرض. والنبي عليه الصلاة والسلام طلع في غزوة خيبر ما رضاش يسيب النبي في صحيح البخاري. انا اتخلف عن رسول الله لا يمكن ابدا
انا ما تخلفش عنه ابدا. انا ما اتأخرش عنه ابدا. انا ما اتأخرش عن نصرته ابدا. انا ما فيش خطوة يخطيها محمد في طريق محمد الا وانا وراه. انا في طريق
محمد وهو عايش في طريق محمد. حتى لو مت وانا ماشي في الطريق ده. وسيدنا علي ابن ابي طالب يقول انا اتخلف عن رسول الله ويقوم ويروح وينام نوم المريض فيه خيبر عشان يبقى مع النبي عليه الصلاة والسلام. ويوم الهجرة ينام في فراش النبي عشان يفدي النبي بعمره وبرقابته وبدمه. كانه بيقول اللهم
من دمي من دمي في نصرة رسول الله حتى ترضى يا رب تخيل وسط كل دول على الحوض واحنا جايين منطلقين هنروح وسط وكل دول فين يا رب؟ والنبي يقول لنا مش انا قلت لكم موعدكم الحوض. اللي بيزاحم ويقرا بيزاحم على ايه
بالمقامات بالاعمال بالطاعات. ما حدش الوقت ييجي يزاحم الموضوع مش مزاحمة. كل واحد بالعمل اللي عمله لنصرتي. قد ايه قد ايه حبيته. قد ايه حبيتي رسول الله بصدق؟ بصدق؟ مش عايزين كلام. انا انا ان اكلك بيدل على حبك لرسول الله. لبسك
دل على حبك لرسول الله صلى الله عليه وسلم. سهرنا بنسهر قدام ايه بيدل على حبنا لرسول الله. عمرنا اديناه لايه؟ سيدنا سلمان الفريس يا جماعة مع سلمان. سلمان ابوه غني جدا يسيب غنى ابوه. وساكن في بيت فخم وضيعات واملاك ويسيب الاملاك. وكان كان ابوه دهقان وكان دهقان للفرس. يعني كان
ابوه زي رجل دين كده عند عند عباد المجوس. ويسيب المركز الديني ويسيب المستقبل ويسيب الشباب. ويسيب الاموال ويسيب ابوه ويسيب امه ويسيب اخواته. ويسيب وبلده وارضه وترابه ويهرب يروح يلاقي واحد آآ قسيس من القساوسة يلزمه يطلع هذا الرجل ما هواش رجل دين ولا حاجة بيضحك على الناس
ومع ذلك بعد ما يموت يروح لواحد تاني في مكان تاني في الارض ويفضل متشرد في الكرة الارضية بيبحس عن رسول الله. بيبحث عن خاتم النبيين. ضحى بعمر وساب بلده وسببه عشان يدور على رسول الله. عشان يوصل لحبيب الله. عشان يوصل لنبي اخر الزمان المبعوث من قبل الله. ويفضل يتنقل من رجل
لرجل دين لغاية ما مر وهو بيتنقل يؤسر في قافلة يروح اسير عبد عند احد اليهود في المدينة المنورة. الله اكبر ربنا تقبل كل بحس في عمره عن رسول الله وداه مدينة رسول الله وهو يوم ما النبي دخل المدينة كان بيجمع بلح من على النخل وهو بيجمع من فوق لقى
واحد جاي للسيد بتاعه بيقول له اما سمعت عن هذا القرشي الذي يزعم انه نبي؟ بيقول فارتجفت ارتجى في قلبه شعر راسه وقف نبي ايه ده! هو انا جيت للبلد ربنا جابني البلد اللي هيبعس فيها النبي اللي انا بادور عليه! اللي انا لفيت الارض كلها شمالها وجنوبها وشرقها وغربها. عشان اوصل له بيقول
فارتكفت فبدأت اسأله عنه فبدأوا يحسوا ان انا يعني بسأل عنه بطريقة مريبة فسكت. ثم ذهب الى رسول الله صلى الله عليه وسلم. اول ما راح للنبي وسمع كلام النبي وقعد
قدام النبي اسلم برسول الله. صلى الله عليه وسلم. امن بحبيب الله. يعني قضى عمره كله كله عشان رسول الله. عشان يوصل له. عشان يوصل له عشان يتبعوا مش واحد على جبل عرفات
بعرفات وواحد من احد الفنانين ويتصلوا به على جبل عرفات يوم عرفة. يقولوا له انت بتدعي بايه؟ يقول لهم انا بدعي على عرفات ان السينما المصرية توصل للعالمية عرفت على جبل عرفات بتدعي ان السينما المصرية توصل للعالمية لا حول ولا قوة الا بالله. يعني يا جماعة احنا قضينا عمرنا في ايه؟ ومستنيين ان احنا نوصل لايه
نوصل لايه؟ عايزين يوم ما نقابل النبي النبي يشوف قلوبنا كده يشوف فيها حب قد ايه له. عليه الصلاة والسلام. وشوق قد ايه له؟ شوق صادق شيء صادق لرسول الله صلى الله عليه وسلم لو واحد ابوه مات وقبل ما يموت وصاه قال له يا ابني يا ابني اعمل كذا بعد ما اموت وكذا وكذا اوعى يا ابني تسيب اختك
اوعى يا ابني تأسر في الموضوع الفلاني. اوعى يا ابني سيب كزا. قال له حاضر يابا. ابوه مات. دفن ابوك كسر كل اوامر ابوه. وكل يوم في ميعاد موت ابوه يجيب الناس
المقرئين ويقعد يعيط يا حبيبي يا ابويا يا اللي حزنت عليك يا ابويا ده بيحب ابوك كده بيحب ابوه بصدق. ما بيحبش ابوه بصدق. ليه؟ لانه كسر كلام ابوه. الحب انك تقدمي ما يحب رسول الله على ما تحبي. الحب يا جماعة ان احنا نقدم
ما يحب رسول الله على ما نحب. يا اخوانا هو ده الحب الحقيقي. هو ده الحب الصادق. هو ده الحب اللي مقبول عند الله سبحانه وتعالى. هو ده الحب اللي هنشرب
من ايد النبي يوم ما نيجي للنبي عليه الصلاة والسلام في الحوض. نعمل ايه؟ النبي اتشتم نعمل ايه؟ انا قلت لكم الوقتي اخطر سؤال في حياتنا الوقتي بنسأله. هنعمل ايه مع رسول الله صلى الله عليه وسلم
احنا مع محمد ولا مش مع محمد؟ احنا في جيش محمد ولا مش في جيش محمد؟ اقروا سورة محمد. اقروا الليلة سورة محمد. سورة محمد كلها بتقول لك السؤال ده. انت
مع محمد ولا مش مع محمد؟ عشان كده بعد سورة محمد على طول سورة ايه ها انا سامع اخت بقى اهو ان شاء الله ايه في اخت قوامة بتقول سورة محمد بعدها سورة ايه ؟ سورة
الفتح ليه؟ لان لا يوجد بعد اتباع محمد الا الفتوحات من الله. فلو اتبعنا محمد الفتوحات جاية جاية. بس احنا رسول الله صلى الله عليه وسلم. ما تقروا سورة محمد الليلة. تقرؤوها كده يا جماعة لما
لما الصحابة راحوا لرسول الله صلى الله عليه وسلم يعني مشيوا مع رسول الله صلى الله عليه وسلم يوم الحديبية يوم آآ يوم صلح الحديبية. فجه عروة ابن مسعود الثقفي يتناقش مع الرسول
عشان يعني ايه كنائب عن المشركين يعني. الصحابة بدأوا يشربوا المضمضة بتاعة النبي اشربوها. اي حاجة تقع من النبي ياخدوها. قاعدين يعظموا والنبي عليه الصلاة والسلام تعظيم رهيب. ليه؟ وروا للمشركين هم بيحبوه قد ايه؟ احنا عايزين الوقتي نوريهم احنا بنحبه قد ايه. عايزين نوريهم احنا بنحب رسول الله
صلى الله عليه وسلم قد ايه؟ عايزين نوريهم احنا رسول الله ده مقامه عندنا قد ايه. انا كلمتكم عن تلات حقوق لرسول الله الليلة. حب رسول الله تعظيم رسول الله
ثم اتباع رسول الله صلى الله عليه وسلم. كلمتكم عن حقوقه اللي علينا اللي هنتسأل عليها على الميزان. وهنتسأل عليها في العرض على الله. وهنتسأل ساعة الشرب من حوض رسول الله صلى الله عليه وسلم. قد ايه بتحبيه؟ قد ايه بتعظميه؟ قد ايه له وقار وجلال في قلبك؟ قد ايه بتتبعيه؟ قد
ايه ماشيين وراه هنعيش حياتنا عشان ولا لأ يا جماعة عشان نيجي يوم حوض رسول الله صلى الله عليه وسلم عليه افضل الصلوات من رب العالمين الى يوم الدين نيجي يومها هنلاقي النبي بيضحك في وشنا واحنا فرحانين ان احنا قضينا عمرنا كله في نصرة النبي عليه الصلاة والسلام. انا عايزكم الليلة كل كلامكم
كل فعلكم يبقى صلاة على رسول الله صلى الله عليه وسلم. عليه الصلاة والسلام. عليه الصلاة والسلام. عليه الصلاة والسلام. يعني يعني احنا ممكن ندعي في الختام ولكن لو فيه اتصال لو فيه اتصال ممكن استقبله
يعني يعني تقريبا ممكن يكون اغلق الاتصال الان. عليكم ورحمة الله وبركاته. وعليكم السلام ورحمة الله وبركاته. شيخ ايمن اتفضلي حضرتك اتفضلي. شيخ ايمن السلام عليكم. عليكم السلام ورحمة الله وبركاته. شيخ ايمن انا كنت عايزة اقول لك انا
بنت في مدرسة كنت بحاول اكلم زمايلي على نصر الرسول صلى الله عليه وسلم واحاول ان انا افهمهم بس هم مش عايزين يفهموا لبسهم ضيق يعني فانا يعني فاهم يعني عزت ان انا اعمل منشورات وانشرها
ما بينهم وافهمهم ان رسول الله يعني حاجة كبيرة مش حاجة صغيرة. عليه الصلاة والسلام. والرسول الله ده يعني يعني اهم حاجة في حياتنا هو اللي الاسلام كله لكن هم ما اتبعوش حاجة من اللي انا قلتها وحاولوا ان هم يخالفوا اللي انا باقوله. لدرجة ان انا قلت ان انا اتصل بالشيخ محمد حسان
او اي اي شيخ من شيوخ القنوات الدينية واسأله على اللي انا هعمله هل ينفع ان انا اعمل منشورات وانشرها ما بينهم ولا لأ ويا ريت تقول لي يعني اعمل ايه يعني طيب في اللي انا فيه ولا
اسقط بس لا لا لا طبعا ما نسكتش ابدا لو هتعملي ورقة عن نصرة النبي ما فيش مشكلة ورقة تعرف فضل النبي حب النبي. يعني ازاي يهون علينا رسول الله صلى الله عليه وسلم يبقى جزاك الله خيرا. اي حاجة تقدري
بتعمل ايه ؟ تبقى طيبة ان شاء الله. ولكن اوعي اوعي تزهقي من الدعوة الى الله. ابدا. لو تقدري تجيبي شرايط عن نصرة النبي تديها لهم. بس اللي تاخدها تعاهد ربنا
تسمعه وتعاهديها قدام ربنا ان هي تسمعه. يبقى حاجة جميلة. استمري يا اختي. انت بتجاهدي في سبيل الله. وجهادنا دلوقتي هو جهاد الدعوة الى الله جهادنا دلوقتي وجهاد الدعوة الى الله ان شاء الله. فاستمر ياد
طب اتفضل السلام عليكم ازيك يا دكتور؟ اهلا وسهلا اتفضل. آآ كان في مشكلة كده يا دكتور كنت عايز اخد رأي حضرتك فيها. اتفضل. فحضرتك انا شاب عندي تسعة وعشرين سنة عايش
واحدة كلية واحدة. اه اه كنت من اثرياء في عيد القاهرة اه فربنا الحمد لله رب العالمين انا خريج كلية يعني آآ الكلية دية كنت انا على دين غير دين الاسلام. انت ما كنتش مسلم واسلمت؟ الحمد لله رب
اللهم لك الحمد ربنا الكلية الكلية دين كلية دينية. ايوة. تبع الدين الاخر. ايوة فالمفروض يعني طبعا اكون في مرتبة تانية يعني. ايوة. فطبعا انا كنت من شركة والدي ست شركة والدي وكنت متزوج ولدي ابنه يعني بنته طفل وطفل
اه آآ ربنا من علينا بنعمة الاسلام. اسلمت طبعا انا سبت زوجتي وسبت آآ اهلي وسبت مالي وسبت ناسي عايش يعتبر على الحمد لله رب العالمين على نعمة الاسلام. اللهم لك الحمد
فانا دلوقتي لا لاقي شغل ولا لاقي سكن ولا الاقي مكان اعيش فيه مش عارف انا اعمل ايه ولا اروح فين ولا اجي منين مش عارف اي حاجة بعد ما خلصت اوراقي وخلصت كل حاجة
انت يعني يعني اتصل بالكنترول او خلي اتصالك بالكنترول يعني وبازن الله سبحانه وتعالى ربنا يجعل لك من امرك فرجا ومخرج يا رب بازن الله سبحانه وتعالى. ويهدي كل غير المسلمين يا رب. اللهم القصة يا شيخنا الو. خلاص خلاص جزاكم الله خيرا. جزاكم الله كل خير خلاص كفاية كده
جزاكم الله خير اتفضل ربنا يفرج كربك يا رب ان شاء الله بازن الله ويهدي كل غير المسلمين يا رب ان شاء الله ويجعل لك من امرك فرجا ومخرج ان شاء الله
ممكن تبقوا تاخدوا النمرة بتاعته في الكنترول ان شاء الله طب اتفضلي السلام عليكم السلام عليكم ورحمة الله. عليكم السلام ورحمة الله وبركاته. اتفضلي حضرتك فضيلة الشيخ. اتفضلي اه بعد ازن حضرتك انا يعني وما علش يعني احنا
احباء سيدنا النبي صلى الله عليه وسلم بس يعني السؤال خارج شوية عن عن حبنا لسيدنا النبي صلى الله عليه وسلم بس انا يعني بفارغ الصبر ان انا وصلت لحضرتك يعني. احنا يعني عايزين الاسئلة تبقى في الموضوع قدر الامكان لو سمحت الله يخليك. معلش ما هو برضو يعني صلة الرحم صلة
الرحم بتيجي على ايه؟ برضو بتصلي على سنة النبي صلى الله عليه وسلم. عليه الصلاة والسلام حضرتك دلوقتي يعني احنا اخوات جوزي آآ ربنا اعلم احنا عاملين ايه يعني وصلنا بما فيه الكفاية ورحنا لدرجة حصل سوء تفاهم بين جوزي واخوه
راح يراضين كرشه كرشه يعني انا من دعوة بهم يعني احنا ملتزمين بهذا من فضل الله. ربنا يجزيكم كل خير. الله يصلح حالك. ربنا يزيدكم صلة للرحم يا رب بازن الله سبحانه وتعالى. يعني بصي يا اختي. نعم. اه لو احنا
يعني ده القانون لو اي حد لو اي حد ما استحملش الازى اللي جاي له من قرايبه ما حدش هيصل رحمه. خدي بالك ما فيش الوقتي عيلة يعني التفاهم اللي فيها والود اللي فيها كامل. فانت
مجاهدة في سبيل الله سبحانه وتعالى خدي بالك. وثوابك عند الله لا يعلم ما بها الا الله والرحم بتنتظر كل عبد على الصراط. والرحم معلقة بعرش الله. بتدعو للي بيصلها
ربنا يوصله به. فانت الوقتي يعني ابشري بفضل الله. واثبتي على ما انت عليه. واوعي تتهزي لو اتكسفنا من من بشر مش مشكلة. بس مكرم امام الله سبحانه وتعالى وسبتي جوزك واجتهدي معه. وان شاء الله بازن الله كما قال رسول الله صلى الله عليه وسلم ان الخير لا يأتي الا بالخير. باذن الله سبحانه وتعالى. واحتسب
عند الله طيب اتفضل اتفضل السلام عليكم سلام عليكم. سلام ورحمة الله وبركاته. ازيك يا شيخ؟ اهلا وسهلا اتفضل. اني احبك في الله. احبك الله الذي احبتني فيه اتفضل آآ والله يا شيخ انا متابع جاهز لحضرتك من ساعة قناة الناس
ايوة اتفضل ويا ريت حضرتك يعني آآ عايزين نعرف مواعيد حضرتك في القنوات التانية. وبردو على اساس ان هي ايه والله اني احبك في الله. الكريم ان يرفع قدرك الله يخليك يا اخي ربنا يبارك فيك
وبرضو حضرتك يا ريت تفيدنا ان احنا مازا نفعل لنصرة رسول الله صلى الله عليه وسلم؟ عليه الصلاة والسلام يعني تعمل ايه لنصرة رسول الله صلى الله عليه وسلم؟ يعني يعني بص يا اخي الكريم يعني احنا احنا قبل ما نطلب من الدنمارك انها تعتزر عن اللي هي قالته
احنا لازم احنا نعتزر الاول لرسول الله عن اللي احنا كسرناه من سنته. يبقى اول اعتزار عملي بنعمله ان احنا كل واحد فينا يتوب توبة نصوحة الله سبحانه وتعالى ويطبق سنة رسول الله في بيته. تاني حاجة الاجتهاد في الدعوة الى الله. اكتر حاجة تحرق قلوب الناس دي مش ان احنا نشتمها. مش ان احنا
نرد عليها. اكتر حاجة تحرق قلوب الناس دي اكتر حاجة تموتها. ان لما يشتموا في النبي يلاقونا بنتمسك بسنته اكتر. والدين بينتشر اكتر والدعوة بتزيد اكتر والمجتمع الاسلامي بيفوق والمغيبين تحت تأثير الاعلام الغربي بيستيقظوا من حقن السم اللي اتحقنوها. وخدرتهم. فده اعلى
اتصال للرسول ده اعلى اتصال لرسول الله صلى الله عليه وسلم السلام عليكم السلام عليكم ورحمة الله وبركاته. دكتور حازم. عليكم السلام ورحمة الله وبركاته. الله يكرمنا واياك يا رب ويرفع بك آآ ان شاء الله تعالى كده اتفضل. آآ يعني انا حبيت
اه ازف بشرى جميلة جدا رغم ان احنا في في زمن دلوقتي التهجم على رسول الله صلى الله عليه وسلم. عليه الصلاة والسلام. ولكن انا سمعت من فضيلة الشيخ آآ محمد حسان من تقريبا تسع سنوات. ايوة. ان آآ
تعرض رسول الله صلى الله عليه وسلم الى الى سب او اهانة الا كان فرج وكشف غمة عن هزه الامة ايوة طبعا صح. وفعلا دلوقتي بفضل الله عز وجل احنا نرى
الحملة الجميلة للزب عن ارض رسول الله. عليه الصلاة والسلام. في في جميع قنوات الفضائيات المسلمة الراشدة. عليه الصلاة. نسأل الله يسبت العاملين عليها. يا رب. فلولا يعني هزا السب والاشياء اللي ظهرت من الدنمارك
ايوة. ما وجدنا وما سمعنا هذه التحف وهزه الاشياء الجميلة التي الان نستفيد بها. وتقول لنا ان شاء الله تعالى عونا على الرجوع الى الى سنة الرسول صلى الله عليه وسلم. عليه الصلاة والسلام
وارد ضارة نافعة اه هزه بشرى. بشرى يعني هم يسبون والامة تعود الى هدي رسول الله صلى الله عليه وسلم. عليه الصلاة والسلام. رغم الاسف والاسف في ولكننا آآ نستبشر خيرا بعودة الى الى الله وعودة الى هدي رسول الله صلى الله عليه وسلم. فلك ان
تبشر المؤمنين جميعا والمسلمين. دكتور حازم بهذه البشرى الجميلة. انه ما سب رسول الله ولا طعن ولا ورمي بكلمة الا كان فتحا للامة ونصرا للامة. وارجع تاني مرة ثانية الى قول الشيخ الفاضل محمد حسان له شريط ماتع ممتاز في هزا الامر. نسأل الله سبحانه وتعالى ان يزكره
يعني يعود به في في احد الحلقات احدى الحلقات القادمة ان شاء الله تعالى ويزكرنا ان شاء الله والشريط ان شاء الله موجود متداول يعني يعرف هذا هذا يعني جيدا. ايوة ان شاء الله. فنسأل الله سبحانه وتعالى عز وجل ان يرفع الاسلام ويرفع راية التوحيد
ويأخز بنواصينا لما يحبه ويرضى. وجزاكم الله خيرا واني احبك في الله. ونسأل الله سبحانه وتعالى لنا ولنا ولك الثبات. اللهم امين يا رب يعني صدقت فعلا مكان رسول الله يشتم على عهد الصحابة الا كانوا يعلموا ان الفتح قادم وان النصر قادم. وابشركم ان باذن الله سبحانه وتعالى بالنسبة لقناة الخليجية ان
برنامج قوارير يعني يعني انبئت وانا داخل ان الاسبوع ده اهو كله من اول النهارده باذن الله سبحانه وتعالى هيبقى لنصرة رسول الله صلى الله عليه وسلم. الاسبوع كله لغاية يوم الحد الجاي بازن الله سبحانه وتعالى. وفعلا يعني الصحوة اللي حاصلة في آآ الاعلام الاسلامي نصرة لرسول الله ملاحظة
لكن برضو بنؤكد ان المرة دي الناس مش قايمة زي المرة اللي فاتت. الناس مش مستثارة زي المرة اللي فاتت. احنا عايزين نفضل مع النبي للنهاية. فما وهنوا لما في سبيل الله. وما ضعفوا وما استكانوا. فضلوا ابطال للنهاية. للنهاية يا جماعة. انا دلوقتي هدعي وكل واحد منكم يأمن بقلبه معي. اللهم
انصر حبيبك. اللهم انصر سنة حبيبك. اللهم انتقم ممن اذى حبيبك. اللهم انتقم اللهم اهدهم او فخذهم. اللهم اهد خير المسلمين كما هديت المسلمين. اللهم عرف غير المسلمين بعظمة النبي صلى الله عليه وسلم. اللهم قيد لغير المسلمين من يعرفهم
بعظمة دينك وعظمة قرآنك وعظمة رسولك. اللهم اخرج منا دعاة يدعون غير المسلمين اليك. فيهدى على وتفتح على ايديهم القلوب يا رب. اللهم قيد لغير المسلمين من يدعوهم ويعرفهم بدينك يا رب. اللهم استعملنا ولا تستبدلنا
اللهم استعملنا ولا تستبدلنا. اللهم استعملنا ولا تستبدلنا تولنا ولا تتولى عنا. لا تنتقم منا بسكوتنا عن نصرة حبيبك فان معذورون فانا لا سبيل لنا الى الانتقام ممن اذوا حبيبك يا رب العالمين. اللهم فك احصار اخواننا المحاصرين
في غزة. اللهم فك اسراهم. اللهم فرج كربهم. اللهم قيد لهم من ينصرهم. اللهم انتقم من اليهود. اللهم اقض على اليهود اللهم اخرج منا دعاة وداعيات. وعلماء وعالمات ومجاهدين ومجاهدات. وعباد وعابدات. اللهم انصر دينك واعز
اولياءك اللهم اذن لدينك ان يسود واذن لشرعك ان يحكم به. اللهم انصر الدعاة اليك وافتح لهم الابواب. اللهم يا رب استعملنا ولا تستبدلنا ولا تحرمنا من شرف قيام الليل بين يديك يا الله. امين امين امين
سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا